  Майя Бывальцева Удмуртия шедиз со улосвылъёс пӧлы, кудъёсызлы «Кышкыттэмлыко но ӟечлыко сюресъёс» федерал программая ватсаса коньдон сётыны быгатозы. Элькун тӧролэсь ужзэ огдырлы быдэсъясь Александр Бречалов вылэ чӧлскыса, со сярысь ивортэ улосвыл тӧролэн но кивалтэтлэн пресс-службазы. Улосвыл кивалтӥсьлэн верамезъя, ӵектосэз быдэсъяны кутскем дырысен бадӟым уж лэсьтэмын. Коньдэтысь уксё кутонэз казначейство пыр чаклан радъямын, сюрес возёс ужпумъёсъя ужась гурппа, сюресъёсты тупатъян но возён ужез эскеронэ пыриськись «Дорожный контроль» мер огазеяськон кылдытэмын. Озьы ик элькун тӧролэсь ужзэ огдырлы быдэсъясь пусйиз, Росавтодорлэн кивалтӥсез Роман Старовойт Ижкаре вуылыкуз та программаез Удмуртиын быдэсъянлы вылӥ дунъет сётӥз шуыса. Вераны кулэ, асьмелэн ваньмыз уг пӧрмы на, но Росавтодорлэн кивалтӥсез Роман Старовойт умой дунъет сётӥз. Ньыль толэзь куспын ми Удмуртия пумысен ивортодэтэз воштыны быгатӥмы. Али кенешонъёсын умоен вазиськонъёс чузъясько. Ми соос пӧлын, кинлы та программаез быдэсъяны ватсаса коньдон висъяны быгатозы. Со калыкен ӵош ужаммылэн емышез Удмуртилэн тӧроезлэсь ужзэ огдырлы быдэсъясь Александр БречаловОзьы ке но, пусйиз улосвыл тӧролэсь ужзэ огдырлы быдэсъясь, та удысын ужмы туж трос на. Кылсярысь, вераськон мынэ дунъёсты кылдытон но ӵектосъёс дасян сярысь. Со сюресъёсты лэсьтон но тупатъян понна коньдонэз шӧдскымон шыръяны кулэ. «Куд-ог ӧръёсъя ӵектосъёсты выльысь лэсьтомы. Ми 20 процентлы шыръяны быгатӥськом. 2018-тӥ арлы 18 контрактъёс чакламын. Со туж бадӟым лыдпус. Каньыл луыны уг яра, ваньмыз кутске гинэ ай. Милям ужпуммы — кышкыттэмылко но ӟечлыко сюресъёс лэсьтон, но коньдонэз тус-тас карытэк», — пусйиз Александр Бречалов. Тодэ вайытом, «Кышкыттэмлыко но ӟечлыко сюресъёс» ӵектосэз быдэсъян улсын таяз арын элькунын 4 федерал но 56 улосвыл объектъёсты выльдыны чакламын. Со сяна, шыръям коньдон чотын Ижкарын сюресъёслэсь ватсаса 4 люкетъёссэс тупатъялозы. Элькунысь транспортъя но сюрес возёсъя министрлэсь ужзэ быдэсъясь Алексей Горбачёв верамъя, туннэ нуналлы объектъёслэн дасьлыксы 80 процентлэсь ятыр: Ижкаръя — 95 процент, элькунъя — 80 процент. Валтӥсь объектъёсын ужъёсты гудырикошкон пумозь йылпумъяны кулэ, ватсамъёсаз — 1-тӥ коньывуонлы. Тегъёс: Авто Ижкар Удмуртия сюресъёс тупатъянужъёс АлександрБречалов  